wickkiey/tamil-wikipedia-chunked huggingface dataset:
# மின்-தூண்டிலிடல்

## உத்திகள்

### இணையதள மோசடி

சிலதூண்டில்மோசடிகள் யாவாகிறிட்டு கட்டளைகள் உதவிகொண்டு பயனர் காணவிரும்பும் இணையதள முகவரியை மாற்றுவதன்மூலம்நிறைவேற்றப் படுகின்றன. மெய்யான URLஇன் படத்தை முகவுபட்டையின் மீது போர்த்தியும், தூண்டில் முகவரிக்குச் சென்றபின் உண்மை தளத்தின் முகவரியைக் கொண்டு மற்றுமொரு பக்கத்தைத் திறப்பதுமாக அமையும்.
# மின்-தூண்டிலிடல்

## உத்திகள்

### விண்ணப்ப மோசடி

விண்ணப்ப மோசடி என்பது ஒரு பயனரின் தனிப்பட்ட அல்லது நிதித் தகவலை அவர்களின் அனுமதியின்றி தவறாக வழிநடத்தும், ஏமாற்றும் அல்லது பயன்படுத்தும் நோக்கத்துடன் இருக்கும் எந்த ஒரு மென்பொருள் அல்லது மொபைல் பயன்பாடு ஆகும். உங்கள் தனிப்பட்ட அல்லது நிதித் தகவல்களைத் திருடுவதே இதன் முக்கிய நோக்கமாகும்.
# மின்-தூண்டிலிடல்

## உத்திகள்

### மறைமுக வழிமாற்றம்

தூண்டிலிடும் தளத்தின் இணைப்பை முறையான தளத்தின் இணைப்பு போலத் தோன்றச்செய்து பயனரை ஏமாற்றும் நுட்பமான தாக்குதல் முறை.இத்தீவினை பொதுவாக புகுபதிகைபாப்-அப்பின் பின்னால் ஒளித்து வைக்கப்பட்டிருக்கும். தீங்கான உலவி நீட்சிகள் மூலம் மறைமுகமாக தூண்டில் தளங்களுக்கு வழி மாற்றுவது மற்றொரு முறை.
# மின்-தூண்டிலிடல்

## உத்திகள்

### சமூகப் பொறியாக்கம்

பயனர்கள் எதிர்பாரா பொருட்களைப் பலதரப்பட்ட தொழிநுட்ப, சமூக காரணங்களுக்காக சொடுக்கத் தூண்டப்படலாம். கூகில் ஆவணமாகத் தோற்றமளிக்கும் தீங்குவிளைவிக்கக்கூடிய இணைப்பு இதற்கு ஓர் சான்று.  
மாறாக, பயனர்கள் ஒரு போலி செய்தி<nowiki/>க் கதை மூலம் சீண்டப்பட்டு, தீங்கு தொற்றும் இணைப்பைச் சொடுக்கத் தூண்டப்படுவர்.
# மின்-தூண்டிலிடல்

## உத்திகள்

### குரல் (அ)பேச்சுத் தூண்டில்

மின்-தூண்டில் அனைத்தும் இணையம் வழியாக மட்டும் நிகழ்த்தப்படுவதில்லை. பயனரின் வங்கி கணக்கில் ஏதோ சிக்கலிருப்பதாகவும்,அதனைத்திருத்த தொலைபேசி எண்ணிற்கு அழைக்குமாறு பயனர் பணிக்கப்படுவார். வழங்கப்பட்ட எண்ணிற்கு (தூண்டிலிடுவோர்கைவசமுள்ள இணையவழி ஒலி பரிமாற்ற சேவை எண்) அழைத்ததும் வங்கி கணக்கு விவரங்களும் PIN-உம் வழங்க பயனர் பணிக்கப்படுவர். சிலபோது நம்பகமான நிறுவனத்தின் எண் போல போலி அடையாளம் கொண்டும் இதுபோன்ற மோசடிகள் நிறைவேற்றப்படுகின்றன.
# மின்-தூண்டிலிடல்

## உத்திகள்

### குறுந்தகவல் தூண்டில்

கைபேசி குறுந்தகவல்களைத்தூண்டிலெனக் கொண்டு பயனரின் தனிப்பட்டத் தகவல்களைக் கறக்க முயல்வது இவ்வகை.  
**தூண்டில் எதிர்ப்புப் பணிக் குழுவி அறிக்கைபடி மொத்த தூண்டில் முயற்சிகளின் விவரங்கள்**  
| 173063 |
| --- |
# மின்-தூண்டிலிடல்

## தூண்டில் எதிர்த்தல் (அ) தவிர்த்தல்

இணையத்தில் அண்மைக்காலங்களில் வலம்வரும் தூண்டில் தகவல்களைப்பற்றி பதிப்பிட்டுவிழிப்புணர்வுஏற்படுத்த ஃப்ராட்வாட்ச் இன்டெர்நேசனல் (FraudWatch International) மற்றும் மில்லர்ஸ்மைல்ஸ் (Millersmiles)போன்ற தூண்டில் எதிர்ப்பு இணையதளங்கள் உள்ளன.
# மின்-தூண்டிலிடல்

## தூண்டில் எதிர்த்தல் (அ) தவிர்த்தல்

### பயனர் பயிற்சி

மக்களைப்பயில்விப்பதன்மூலம் தூண்டில் முயற்சிகளை அடையாளம் காணவும், அவற்றை பல்வேறு அணுகுமுறைகள் கொண்டு சமாளிக்கவும் ஆயுத்தப்படுத்தலாம். இது போன்ற கல்வி பயனுள்ளதாக இருக்க முடியும், குறிப்பாக கருத்தியல் அறிவை வலியுறுத்தி, நேரடி கருத்துத்திருத்தங்கள்வழங்கும் பயிற்சிகள் பெரும் உதவியாய் அவைவன மற்றும் வழங்குகிறது நேரடி கருத்து.  
பல நிறுவனங்கள் தங்கள் ஊழியர்களைக் குறிவைத்து உருவகப்படுத்தப்பட்ட ஃபிஷிங்கை தொடர்ந்து நடத்தித் தங்கள் பயிற்சியின் செயல்திறனை அளவிட முனைகின்றன.  
மின்-தூண்டிலிடல் எதிர்ப்புப் பணி குழு தூண்டிலிடும் போக்குகள்குறித்த அறிக்கைகளை அன்றாடம் வழங்கிவருகிறது.
# மின்-தூண்டிலிடல்

## தூண்டில் எதிர்த்தல் (அ) தவிர்த்தல்

### தொழிநுட்ப உத்திகள்

தூண்டில் முயற்சியிலிருந்து பயனர்களைக் காக்கவும் முக்கியத் தகவல்களை இழக்காமல் காக்கவும் பலதரப்பட்ட தொழிநுட்ப உத்திகள் உள்ளன. அவற்றில் சில பின்வருமாறு
# மின்-தூண்டிலிடல்

## தூண்டில் எதிர்த்தல் (அ) தவிர்த்தல்

### தொழிநுட்ப உத்திகள்

#### மோசடி தளங்களைப் பயனருக்கு உணர்த்தும் உலவிகள்

பரவலாக அறியப்படும் மற்றொரு தூண்டில் தவிர்க்கும் அணுகுமுறை யாதெனில் தூண்டில் தளங்களைப் பட்டியலிட்டு உலவும் தளங்களை அந்த பட்டியலோடு ஒப்பிட்டுத் தெளிவதாகும். கூகிளின் காக்கப்பட்ட உலவல் சேவை இவ்வகைச் சார்ந்தது. கூகிள் குரோம், **பிரேவ்** உலாவி, இன்டெர்நெட் எக்சுபுளோரெர் 7+, பயர் பாக்சு 2.0+, சஃபாரி 3.2, ஆப்பெரா போன்ற உலவிகள் இதுபோன்ற தூண்டில்-எதிர்ப்பு அம்சங்களைக் கொண்டவை. பயர் பாக்சு 2 கூகிளின் தூண்டில்-எதிர்ப்பு மென்பொருளைப் பயன்படுத்துகிறது. ஆப்பெரா 9.1 ஃபிஷ்டேங்க் (Phishtank), சிஸ்கான் (cyscon), ஜியோடிரஸ்ட் (GeoTrust) போன்ற சேவைகள் வழங்கும் நேரல சந்தேகப்பட்டியல்களையும், ஜியோடிரஸ்ட் வழங்கும் நேரல நம்பிக்கை பட்டியல்களையும் பயன்படுத்துகிறது.  
2006-இல் அறிமுகப்படுத்தப்பட்ட அணுகுமுறை ஒன்றின்படி பரவலாக அறியப்படும் தூண்டில் களங்களைதவிர்க்கும் களப் பெயர் முறைமை சேவைக்கு மாறுவது பயனளிப்பதாக அமைவது; அனைத்து உலவியிலும் கைகொடுக்கும் இது, இணையவிளம்பரங்களைத்தவிர்க்க உறைவுக் கோப்புகளைப் பயன்படுத்துவதைப் போன்றது.
# மின்-தூண்டிலிடல்

## தூண்டில் எதிர்த்தல் (அ) தவிர்த்தல்

### தொழிநுட்ப உத்திகள்

#### கடவுச்சொல் புகுபதிகைகளை விரிவாக்குதல்

பேங்க் ஆஃப் அமெரிக்க போன்ற இணையதளங்கள் பயனரின் தனிப்பட்டப் படம் ஒன்றைத் தேர்வு செய்யச் சொல்லும். தளத்திறவுகோள் (SiteKey) என்றழைக்கப்படும் இவை, கடவுச்சொல்லிடவேண்டிய படிவங்களில் பயன்படுத்தப்படும். பயனர் தான் தேர்வு செய்த படம் தெரிந்தால் மட்டுமே கடவுச்சொல்லை வழங்க வேண்டும் என்று அறியுறுத்தப்படுவர். எனினும் வெகு சிலரே படத்தின்முறைமை பொருத்து கடவுச்சொல்லை வழங்குவதாக ஆய்வுகள் கூறுகின்றன.
# மின்-தூண்டிலிடல்

## தூண்டில் எதிர்த்தல் (அ) தவிர்த்தல்

### தொழிநுட்ப உத்திகள்

#### தூண்டில் அஞ்சல்களை வடிகட்டுதல்

எரித வடிகட்டிகளுள் சிறப்புவாய்ந்த சிலவற்றால் அஞ்சல் பெட்டியை வந்தடையும் தூண்டில் அஞ்சல்களின் எண்ணிக்கையைக் குறைக்கமுடியும் அல்லது வந்தபின் அவற்றை ஆய்ந்து ஈட்டி தூண்டில்களைக் களைய உதவி செய்யும். இவ்வணுகுமுறைகள் தூண்டில் அஞ்சல்களைக் களைய இயந்திரக் கற்றலையும் மற்றும் இயற்கை மொழி முறையாக்கத்தையும் சார்ந்துள்ளன. மின்னஞ்சல் முகவரி சான்றளித்தல் மற்றொருபுது அணுகுமுறை.
# மின்-தூண்டிலிடல்

## தூண்டில் எதிர்த்தல் (அ) தவிர்த்தல்

### தொழிநுட்ப உத்திகள்

#### கண்காணித்துக் களைதல்

வங்கிகள் போல தூண்டில் மோசடிகளுக்கு ஆளாகக்கூடிய நிறுவனங்களுக்கு தூண்டில் அச்சுறுத்தல்களைக் கண்கானித்து ஆய்ந்து தூண்டில் தளங்களை இழுத்துமூடும் சேவையை முப்போதும் வழங்கபல நிறுவனங்கள் முன்வருகின்றன. தனிநபர்களும் தூண்டில் தாக்குதல் குறித்து தன்னார்வ மற்றும் தொழில் நிறுவனங்களுக்குத் தெரிவித்துப் பங்காற்றலாம். இணையக் குற்றப் புகார்மையஅறிவிப்புப்பலகை (Internet Crime Complaint Center noticeboard) தூண்டில்மற்றும் பணயத் தீநிரல் குறித்த எச்சரிக்கைகளை வழங்கிக்கொண்டிருக்கின்றன.
# மின்-தூண்டிலிடல்

## தூண்டில் எதிர்த்தல் (அ) தவிர்த்தல்

### தொழிநுட்ப உத்திகள்

#### பரிமாற்றம் சரிபார்த்தல் மற்றும் ஒப்பமிடல்

வங்கி பரிவர்த்தனைகளை அங்கீகரிக்கவும், சரிபார்க்கும் இரண்டாம் வழியெனப் பயன்படுமாறு கைபேசி(திறன்பேசி)களைப்பயன்படுத்தும்தீர்வுகளும்தோன்றியுள்ளன.
# இசுக்காட்டன்-பாவுமான் வினை

**இசுக்காட்டன்-பாவுமான் வினை** (*Schotten–Baumann reaction*) என்பது அமீன்கள் மற்றும் அமிலக் குளோரைடுகளிலிருந்து அமைடுகளைத் தயாரிக்கின்ற ஒரு தயாரிப்பு முறையாகும்.  
சில சமயங்களில் ஓர் அமிலக் குளோரைடும் ஓர் ஆல்ககாலும் வினைபுரிந்து ஓர் எசுத்தர் உருவாகக் கூடிய வினையையும் இவ்வினையின் பெயரால் அழைக்கிறார்கள். 1883 ஆம் ஆண்டு செருமனியைச் சேர்ந்த காரல் இசுக்காட்டன் மற்றும் இயுகென் பாவ்மான் ஆகியோர் முதன் முதலில் இவ்வினையைக் குறித்து விவரித்தனர்.
# இசுக்காட்டன்-பாவுமான் வினை

## வினையின் வினைவழிமுறை

முதல் படிநிலையில் அசைல் குளோரைடு அமீனுடன் வினைபுரிந்து ஓர் அமைடு புரோட்டான் மற்றும் குளோரைடு அயனியுடன் உருவாகிறது. இந்த அமில புரோட்டனை ஈர்க்க ஒரு காரத்தைச் சேர்க்க வேண்டியது அவசியமாகும். இல்லையெனில் வினை தொடர்ந்து நிகழாது. பெரும்பாலும் நீரிய காரக்கரைசல் வினைக்கலவையுடன் மெல்ல மெல்ல சேர்க்கப்படுகிறது.  
இசுக்காட்டன்-பாவுமான் வினை நிபந்தனைகள் என்ற பெயர் பெரும்பாலும் இரண்டு கட்ட கரைப்பான்கள் பயன்படுத்துவதைக் குறிக்கின்றன. தண்ணீரும் ஒரு கரிமக் கரைப்பானும் இங்கு கரைப்பான்களாகப் பயன்படுத்தப்படுகின்றன. தண்ணீர் கரைப்பான் பயன்படுத்தப்படும் கட்டத்தில் உள்ள காரம் வினையில் உருவாகும் அமிலத்தை நடு நிலையாக்குகிறது, அதேவேளையில் தொடக்க வினைபொருட்களும் விளைபொருளும் பெரும்பாலும் டைகுளோரோயீத்தேன் அல்லது டை எத்தில் ஈதர் கரிமக் கரைப்பான் கட்டத்திலேயே நிலைத்திருக்கின்றன. காரத்தின் இருப்பு வினைபடு பொருளான அமீனை புரோட்டானேற்றம் அடையாமல் தடுக்கிறது, இதனால் அமீனால் உட்கருகவரியாகச் செயல்பட இயலுவதில்லை.
# இசுக்காட்டன்-பாவுமான் வினை

## பயன்பாடுகள்

இசுக்காட்டன்-பாவுமான் வினை அல்லது இசுக்காட்டன்-பாவுமான் வினை நிபந்தனைகள் கரிம வேதியியலில் இன்று பரவலாகப் பயன்படுத்தப்படுகின்றன.
செயற்கை கேப்சாய்சின் எனப்படும் என்-வேனிலைல் நோனானமைடு தயாரித்தல்,
பென்சாயில் குளோரைடு மற்றும் பீனெத்திலமீன் ஆகியவற்றிலிருந்து பென்சமைடு தயாரித்தல்,
அசிட்டைல் குளோரைடுடன் (அசிட்டிக் நீரிலி இதற்கு மாற்றாகும்) சேர்க்கப்பட்ட பென்சைலமீனை அசைலேற்றம் செய்தல், முதலியன இதற்கு எடுத்துக்காட்டுகளாகும்.  
1903 ஆம் ஆண்டில் கண்டுபிடிக்கப்பட்ட எமில் பிசர் பெப்டைடு தயாரிப்பு முறையில் ஓர் ஆல்பா குளோரோ அமிலம் ஓர் அமினோ அமிலத்தின் எசுத்தருடன் சேர்த்து சுருக்க வினைக்கு உட்படுத்தப்படுகிறது. பின்னர் எசுத்தர் நீராற்பகுக்கப்பட்டு அமிலக் குளோரைடாக மாற்றப்படுகிறது. இதனால் பெப்டைடு சங்கிலி மற்றொரு அலகால் நீட்டிக்கப்படுகிறது.  
இறுதிப் படிநிலையில் குளோரைடு அணு அமினோகுழுவால் இடப்பெயர்ச்சி செய்யப்பட்டு பெப்டைடு தயாரித்தல் சுழற்சியை நிறைவு செய்கிறது.
# சன்குரோ கூவைனான் சூரியப் பண்ணை

உலகின் மிகப் பெரிய சூரிய சக்தியிலிருந்து மின்சாரம் உற்பத்தி செய்யும் பண்ணை ஒன்றை (Sungrow Huainan Solar Farm) சீனாவின் அன்ஹுயி மாகாணத்தில் கூவைனான் நகரத்தில் உருவாக்கி உள்ளது. 40 மெகா வாட் உற்பத்தி திறன் கொண்ட அந்நிலையம் சுமார் 15,000 வீடுகளுக்கு தேவையான மின்சாரத் தேவையை பூர்த்தி செய்யக்கூடியது. உலகில் முதன் முதலில் செயல்பாட்டிற்கு வந்த மிகப்பெரிய மிதக்கும் சூரிய சக்தியிலிருந்து மின்சாரம் உற்பத்தி செய்யும் பண்ணை இதுவே ஆகும்.
# சன்குரோ கூவைனான் சூரியப் பண்ணை

## அமைந்துள்ள இடம்

கூவைனான் நகரம், அன்ஹுயி மாகாணம், சீனா  
அன்ஹுயி மாகாணம் சீனாவின் கிழக்கு பகுதியில் அமைந்துள்ள ஒரு மாகாணமாகும். இம்மாகாணம் ஹுவாங்ஷான் மலைகளை தன்னகத்தே கொண்டது. மேலும் அம்மாகாணத்தில் கிடைக்கும் தனித்துவமான கிரானைட் பாறைகளுக்குப் பெயர் போனது. ஆகையால் இப்பகுதியில் சுரங்கத் தொழில் மிகச் சிறப்பு மிக்கதாக திகழ்கிறது.
# சன்குரோ கூவைனான் சூரியப் பண்ணை

## அமைந்துள்ள இடம்

### மிதக்கும் சூரிய மின் உறபத்திப் பண்ணைகள்

மனிதனால் சுரங்கத் தொழில் / கிராணைட் தொழில் மூலமாக உருவான மிகப்பெரிய பள்ளங்களில் நீர் நிறைந்ததால் உருவான அதாவது மனிதனால் உருவாக்கப்பட்ட இந்த மிகப்பெரிய ஏரிகளில் தான் இந்த மிதக்கும் சூரிய மின் உற்பத்திப் பண்ணைகள் கட்டமைக்கப்பட்டுள்ளன எனபது இதன் தனிச் சிறப்பு.
# சன்குரோ கூவைனான் சூரியப் பண்ணை

## உற்பத்தி திறன்

2017ல் 40 மெகா வாட் உற்பத்தி திறனுடன் செயல்படத்துவங்கிய [ஹீனன்]] நகரத்தில் அமைக்கப்பட்ட இந்த மிதக்கும் சூரிய சக்தியிலிருந்து மின்சாரம் உற்பத்தி செய்யும் பண்ணை உலகின் மிகப்பெரிய மிதக்கும் சூரியப்பண்ணையாக அறிவிக்கப்பட்டது.  
முதல் கட்டமாக 40 மெகா வாட் எனத் துவங்கப்பட்ட இந்த நீரில் மிதக்கும் மிகப் பிரமாண்ட, உலகின் மிகப் பெரிய சூரிய சக்தியிலிருந்து மின்சாரம் தயாரிக்கும் திறன் கொண்ட சாதனையை அதே நிறுவனம் அடுத்தடுத்த மிகப்பிரமாண்ட மிதக்கும் சூரிய மின் உற்பத்தி மையங்களை உருவாக்கி முறியடித்துக் கொண்டே இருக்கிறது.  
பின்வரும் அட்டவணை அப்பகுதியில் விரிவாக்கப்பட்டுவரும் மிதக்கமும் சூரிய சக்தியிலிருந்து மின்சாரம் உற்பத்தி செய்யும் பண்ணைகளையும் அவற்றின் உற்பத்தி திறன் பற்றிய தகவல்களையும் அளிக்கும்.
# சன்குரோ கூவைனான் சூரியப் பண்ணை

## பிற மிதக்கும் சூரிய மின் உற்பத்திப் பண்ணைகள்

| வ.எண் | உற்பத்தி திறன் | கிராமம் / நகரம் | மாகாணம் | திட்டம் துவங்கிய ஆண்டு |  |
| --- | --- | --- | --- | --- | --- |
| 01 | 31 மெகாவாட் | வேஷான்/ஜெனிங் | ஷான்டோங் | 2017 |  |
| 02 | 40 மெகாவாட் | ஹுய்யான் | அன்ஹுய் | 2016 |  |
| 03 | 50 மெகாவாட் | வேஷான்/ஜெனிங் | ஷான்டோங் | 2017 |  |
| 04 | 100 மெகாவாட் | வேஷான்/ஜெனிங் | ஷான்டோங் | 2017 |  |
| 05 | 102 மெகாவாட் | ஃபெங்டாய்/ஹுயானன் | அன்ஹுய் | 2017 |  |
| 05 | 150 மெகாவாட் | ஃபெங்டாய்/ஹுயானன் | அன்ஹுய் | 2017 | } |
# சன்குரோ கூவைனான் சூரியப் பண்ணை

## கட்டியமைத்த நிறுவனம்

சீனாவைத் தலைமையிடமாகக் கொண்ட சன்குரோவ் பவர் சப்ளை கோ லிட்.,
# நைமூர் ரகுமான்

**நைமூர் ரகுமான் துர்ஜாய்** (Naimur Rahman Durjoy) வங்காளதேசத் துடுப்பாட்ட அணியின் முன்னாள் வீரர் மற்றும் அரசியல்வாதி ஆவார்.இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டப் போட்டிகளில் விளையாடியுள்ளார்.வலதுகை மட்டையாளரான இவர் வலதுகை புறத்திருப்பப் பந்து வீச்சாளர் ஆவார். இவர் செப்டமபர் 19, 1974 இல் மணிக்கஞ் மாவட்டத்தில் பிறந்தார். இவர் தாக்கா மாகாண அணி மற்றும் தாக்கா மெட்ரோபொலிஸ் அணிகளுக்காக உள்ளூர்ப் போட்டிகளில் விளையாடினார். துடுப்பாட்டத்தில் சகலத் துறையராக விளங்கினார்.
# நைமூர் ரகுமான்

## அரசியல் வாழ்க்கை

2014 ஆம் ஆண்டில் இவர் மணிகஞ்ச் தொகுதியில் இருந்து நாடாளுமன்ற உறுப்பினராகத் தேர்வானார்.
# நைமூர் ரகுமான்

## சர்வதேச போட்டிகள்

### தேர்வுத் துடுப்பாட்டம்

வலதுகை புறத் திருப்பப் பந்துவீச்சாளரான இவர் 1977 ஆம் ஆண்டில் நடைபெற்ற ஐ சிசி வாகையாளர் கோப்பையில் வெற்றி பெற்ற வங்காளதேச அணியில் விளையாடினார்.2000ஆம் ஆண்டில் இந்தியத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. நவம்பர் 10 இல் டாக்காவில் நடைபெற்ற போட்டியில் இவர் அறிமுகமானார். இதன் முதல் ஆட்டப் பகுதியில் 44 ஓவர்கள் வீசி 136 ஓட்டங்களை விட்டுக் கொடுத்து 6 இலக்குகளைக் கைப்பற்றினார் இதில் சச்சின் டெண்டுல்கர் மற்றும் சௌரவ் கங்குலி ஆகியோரின் இலக்கினையும் கைப்பற்றினார்..இதில் 9 ஓவர்களை மெய்டனாக வீசினார். பின் இரண்டாவது ஆட்டப்பகுதியில் 4 ஓவர்கள் வீசி 22 ஓட்டங்களை விட்டுக்கொடுத்தார். பின் மட்டையாட்டத்தில் முதல் ஆட்டப் பகுதியில் 44 பந்துகளில் 15 ஓட்டங்கள் எடுத்து ஜோசி பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் 32 பந்துகளில் 3 ஓட்டங்கள் எடுத்து ஜவகல் ஸ்ரீநாத் பந்துவீச்சில் ஆட்டமிழந்தார். இந்தப் போட்டியில் இந்திய அணி 9 இலக்குகளால் வெற்றி பெற்றது.  
பின் 2002 ஆம் மேற்கிந்தியத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது. டிசம்பர் 8 இல் டாக்காவில் நடைபெற்ற போட்டியின் முதல் ஆட்டப் பகுதியில் 36 ஓவர்கள் வீசி 118 ஓட்டங்களை விட்டுக் கொடுத்து 1 இலக்குகளைக் கைப்பற்றினார்.இதில் 5 ஓவர்களை மெய்டனாக வீசினார். பின் மட்டையாட்டத்தில் முதல் ஆட்டப் பகுதியில் 11 பந்துகளில் 1 ஓட்டங்கள் எடுத்து காலின்ஸ் பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் 11 பந்துகளில் இறுதிவரை ஆட்டமிழக்காமல் 5 ஓட்டங்கள் எடுத்தார். இந்தப் போட்டியில் மேற்கிந்தியத் தீவுகள் அணி ஒரு ஆட்டப் பகுதி மற்றும் 310 ஓட்டங்களால் வெற்றி பெற்றது.
# நைமூர் ரகுமான்

## சர்வதேச போட்டிகள்

### ஒருநாள் போட்டிகள்

1995 ஆம் வங்காளதேச அணி பாக்கித்தானில் சுற்றுப்பயணம் செய்து விளையாடியது. ஏப்ரல் 8 இல் சார்ஜா அமீரகத்தில் நடைபெற்ற போட்டியில் இவர் அறிமுகமானார். அந்தப் போட்டியில் 7 பந்துகளில் 3 ஓட்டங்கள் எடுத்து ரன் அவுட் முறையில் ஆட்டமிழந்தார்.பின் பந்துவீச்சில் 6 ஓவர்கள் வீசி 29 ஓட்டங்களை விட்டுக் கொடுத்து 1 இலக்கினைக் கைப்பற்றினார்.  
2002 ஆம் மேற்கிந்தியத் தீவுகள் அணி வங்காளதேசத்தில் சுற்றுப்பயணம் செய்து விளையாடியது. டிசம்பர் 3 இல் டாக்காவில் நடைபெற்ற மூன்றாவது ஒருநாள் போட்டியில் 15 பந்துகளில் 7 ஓட்டங்கள் எடுத்து கிறிஸ் கெயில் பந்துவீச்சில் ஆட்டமிழந்தார்.பின் பந்துவீச்சில் 10 ஓவர்கள் வீசி 32 ஓட்டங்களை விட்டுக் கொடுத்து 1 இலக்கினைக் கைப்பற்றினார்.இந்தப் போட்டியில் மேற்கிந்தியத் தீவுகள் அணி 86 ஓட்டங்களால் வெற்றி பெற்றது.
# ஒமுவாமுவா

## பெயரிடுமுறை

நாம் அறிந்த வரையில், **ஒமுவாமுவா** ஒன்றுதான் சூரிய மண்டலத்திற்கு வெளியில் இருந்த வந்த ஒரு பொருள். இது ஒரு எரி விண்மீன் என்று கருதி **C/2017 U1** என்ற பெயர் சூட்டப் பட்டது. பின் அது ஒரு நுண்கோள் (asteroid) என்று அறிந்த பிறகு, **A/2017 U1** என்று பெயர் சூட்டப் பட்டது. அவாயி மொழியில் ஒமுவாமுவா (ʻoumuamua) என்றால் "தொலைவில் இருந்து வந்த முதல் தூதுவர்" என்று பொருள்படும். இந்த நுண்கோளுக்கு **ராமா** என்று வைக்கலாமா என்றும் கருதப்பட்டு, பின் கைவிடப்பட்டது.
# ஒமுவாமுவா

## **ஒமுவாமுவா**வின் பாதை

**ஒமுவாமுவா**வைப் பற்றிய செய்திகள், விளக்கங்கள், தரவுகள் ஆகியன Pan-STARRS1, Canada-France-Hawaii, Gemini South (சிலி என்ற நாட்டில் உள்ளது) ஆகிய தொலைநோக்கிகள் வழியாகக் கிடைத்தன
இந்த நுண்கோள் **வேகா** (Vega) என்ற விண்மீன் உள்ள திசையில் இருந்து வந்ததுபோல் தெரிகின்றது.  
இதன் பாதை மிகைவளையப் (hyperbolic ) பாதையாக இருக்கலாம். இதன் விரைவு 26.33&nbsp;km/s என்று கணக்கிடப்பட்டுள்ளது. சூரியனின் புவிஈர்ப்பு விசையினால் இந்தக் கல்லின் விரைவு 87.71&nbsp;km/s (315,800&nbsp;km/h) வரை அதிகமாயிற்று
.
# ஒமுவாமுவா

## **ஒமுவாமுவா**வின் பிறப்பிடம்

இது **வேகா** என்ற விண்மீன் மண்டலத்தில் இருந்து வந்து இருக்குமேயானால், நம் சூரிய மண்டலம் வந்து சேர்ந்து அடைய இதற்கு 600,000 ஆண்டுகள் ஆகி இருக்கும். இதன் வேகத்தைப் பார்த்தால், நம் **பால் வெளி**யில் பல இடங்களில் சுற்றி விட்டு, பின் நம் சூரிய மண்டலத்திற்குள் நுழைந்தது போல் தெரிகின்றது. பால் வெளியில் கோள் ஏதேனும் சிதைந்து அதிலிருந்து **ஒமுவாமுவா** வந்திருக்கலாம் என்றும் கருதப்படுகின்றது.
# பூசெகர் மாகாணம்

**புசீர் மாகாணம்** (*Bushehr Province* (, *Ostān-e Būshehr* ) என்பது ஈரானில் உள்ள முப்பத்தோறு மாகாணங்களில் ஒன்றாகும். இது நாட்டின் தென் பகுதியில்,பாரசீக வளைகுடா கடற்கரைப் பகுதியை ஒட்டி உள்ளது.இதன் தலைநகராக பூசெகர் நகரம் உள்ளது. மாகாணத்தில் அஸலூஹெ, புஷேர், டிஷெஸ்ட்டன், டஷ்தி, டீர்ர், தியாம்ம், ஜாம், கங்கன், கணேவ், டங்கஸ்டன் ஆகிய பத்து மாவட்டங்கள் உள்ளன.2011இல், இந்த மாகாணமானது சுமார் ஒரு மில்லியன் மக்கள் தொகையைக் கொண்டதாக இருந்தது.  
மாகாணமானது நாட்டின் இரண்டாம் பிராந்தியத்தைச் சேர்ந்ததாக உள்ளது. நாட்டில் உள்ள மாகாணங்களின் வளர்சியை நோக்கமாக கொண்டு மாகாணங்களை 2014 சூன் 22 அன்று ஐந்து பிராந்தியங்களாக ஒருங்கிணைக்கப்பட்டது.
# பூசெகர் மாகாணம்

## வரலாறு

நியார்க்கஸ்போரின் போது புசீர் நகர் பற்றி கிரேக்கர்கள் அறிந்திருந்தனர். 1913ஆம் ஆண்டில் ஒரு பிரெஞ்சு அகழ்வாய்வுக் குழு நடத்திய ஆய்வுகளின் முடிவில், எலிமைட் பேரரசுக்கு முன்னதாவே புசீர் நகரம் தோன்றியதாக தீர்மானித்தது.லயன் என அழைக்கப்படும் ஒரு நகரில் இருந்த ஒரு கோயிலானது கடற்படை தாக்குதல்களில் இருந்து பாதுகாக்கும் வகையில் மதில்கள் வடிவமைக்கப்பட்டதாக இருந்தது. இந்த நகரத்தின்எஞ்சியுள்ள பகுதியானது இன்றைய புசீர் நகரின் தெற்கே 10 கி.மீ. தொலைவில் உள்ளது.  
பாரசீக மாகாணமான ஷபான்கரேயின் பகுதியாக இந்த பிராந்தியத்தை மார்கோ போலோ விவரிக்கிறார்.  
போர்த்துகீசியர்கள், 1506இல் புசீர் நகரத்தைக் கைப்பற்றினர். பாரசீக வளைகுடா பிராந்தியத்தில் அவர்களைத்ஷா அபாஸ் ஸாபாவி தோற்கடிக்கும்வரை அவர்கள் அங்கே இருந்தனர்.  1734 வாக்கில்,பாரசீக வளைகுடாவில் அப்சரித்து வம்சத்தின் நாதிர் ஷாவின் இராணுவக் கொள்கைகள் காரணமாக புசீர் மீண்டும் முக்கியத்துவம் பெற்றது.  
பாரசீக வளைகுடாவில் நாதிர் ஷாவின் கடற்படை கடற்படையின் மைய தளமாக புசீரை அவர் தேர்ந்தெடுத்தார்.இதனால் அவர் நகரின் பெயரை *பண்டார ஈ நாடிரியா *(நாதிர் துறைமுகம்) என மாற்றினார்.ஜான் எல்டனின் என்ற ஒரு ஆங்கிலேயரை அவர் தனது கடற்படையை உருவாக்க உதவிகோரினார்.அவரது கடற்படையானது பல கப்பல்களையும் 8000-10000 நபர்களையும் கொண்டிருந்தது என ஒரு டச்சு குறிப்பு தெரிவிக்கிறது.  
நாதிர் ஷா இறந்த பிறகு, புசீருடன் நல்ல வர்த்தக உறவுகளை டச்சு பேணியது. இது 1763 ஆம் ஆண்டில் பிரித்தானியருக்கு புசீர் அறிமுகமாகி, ஜான் வம்சத்தின் கரிம் கான் உடன் அவர்கள் ஒப்பந்தம் செய்து கொண்டது வரை இது நீடித்தது. அப்போது, புசீர் நகரமானது ஈரானின் முதன்மை துறைமுக நகராக பாரசீக வளைகுடாவில் மாறியது.கஜர் காலத்தில், பிரிட்டன், நோர்வே, உருசியா, இத்தாலி, பிரான்சு, ஜெர்மனி,உதுமானியப் பேரரசு ஆகிய நாடுகளின் இராஜதந்திர மற்றும் வர்த்தக அலுவலகங்கள் புசீர் நகரில் இருந்தன. பிரிட்டன் இப்பகுதியில் தன் காலை நன்கு ஊன்றி வருவாய் ஈட்டி வந்தது. கஜர் காலத்தில், இந்த துறைமுகத்தில் ஒவ்வொரு ஆண்டும் 100 பிரித்தானிய கப்பல்கள் வந்து சென்றன.
# பூசெகர் மாகாணம்

## வரலாறு

### 2013 புசீர் நிலநடுக்கம்

2013ஆம் ஆண்டு ஏப்ரல் 9 ம் தேதி புசீர் மாகாணத்தின் டாஷிய மாவட்டத்தில் ஷோன்பேக் நகரம் மற்றும் ஷொன்பேப் மற்றும் தாசூஜ் ஆகிய கிராமங்களஇல் ரிக்டர் அளவுகோலில் 6.1 அளவிலான நிலநடுக்கம் ஏற்பட்டது. இதில் குறைந்தபட்சம் 37 பேர் கொல்லப்பட்டனர்.
# குந்தியன் அணுக்கரு எரிபொருள் வளாகம்

**குந்தியன் அணுக்கரு எரிபொருள் வளாகம்** (*Kundian Nuclear Fuel Complex*) என்பது பாக்கித்தானின் பஞ்சாப் மாகாண மியான்வாலி மாவட்டத்தில் அமைந்துள்ள அணுக்கரு எரிபொருள் உருவாக்கும் ஆலையாகும்.
# குந்தியன் அணுக்கரு எரிபொருள் வளாகம்

## வரலாறு

இசுலாமாபாத்திற்கு 175 கிலோமீட்டர் தெற்கில் பாக்கித்தான் அணுக்கரு ஆற்றல் எரிபொருள் வளாகம் என்ற மற்றொரு அணுக்கரு எரிபொருள் உருவாக்கும் ஆலையை நிர்மாணிக்கும் பணியைத் பாக்கித்தான் அணுக்கரு ஆற்றல் ஆணையகம் 2006 ஆம் ஆண்டில் தொடங்கியது. இதற்கு முன்னரே குந்தியன் அணுக்கரு எரிபொருள் வளாகம் என்ற உள்நாட்டு அணுக்கரு எரிபொருள் ஆலை குந்தியனில் அமைக்கப்பட்டிருந்தது. இந்த ஆலையையும் பாக்கித்தான் அணுக்கரு ஆற்றல் ஆணையகம் முனீர் அகமதுகான் தலைமையில் 1980 ஆண்டில் கட்டி முடித்திருந்தது.  
குந்தியன் அணுக்கரு எரிபொருள் வளாகம் சேசுமா அணு மின் நிலையத்திற்கு அருகில் அமைந்துள்ள யுரேனிய எரிபொருள் அணுக்கரு உலையாகும். இவ்வுலையின் ஆண்டு உற்பத்தி அளவு 24 டன்களாகும். 1978 ஆம் ஆண்டு முதல் கராச்சி அணு மின் நிலையத்திற்குத் தேவையான எரிபொருளை இந்த வளாகம் அளித்து வருகிறது. இந்த அணுக்கரு எரிபொருள் ஆலை தற்பொழுது குந்தியன் அணுக்கரு எரிபொருள் ஆலை-1 என்ற பெயரில் இயங்கிவருகிறது
# சுபாஷிஸ் ராய்

**சுபாஷிஸ் ராய் (Subashis Roy)** வங்காளதேசத் துடுப்பாட்ட அணியின் வீரர் மற்றும் ஆவார்.இவர் வங்காளதேச அணிக்காக தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப் பந்து வீச்சாளர் ஆவார். இவர் நவமபர் 29, 1988 இல் வங்காளதேசத்தில் பிறந்தார். இவர் வங்காளதேச அ அணி, 19 வயதிற்கு உடபட்ட வங்காளதேச அணி , சிட்டகொங் வைக்கிங்ஸ் , ராங்பூர் மாகாண அணி மற்றும் சிஹெட் மாகாண அணி அணிகளுக்காக உள்ளூர்ப் போட்டிகளில் விளையாடி வருகிறார்.
# சுபாஷிஸ் ராய்

## உள்ளூர்ப் போட்டிகள்

நவம்பர் 10, 2007 ஆம் ஆண்டில் சில்ஹெட் மாகாண அணிக்காக முதல் தரத் துடுப்பாட்டப் போட்டிகளில் அறிமுகமானார். பரிசல் மாகாணத் துடுப்பாட்ட அணிக்கு எதிரான இந்தப் போட்டியில் ஏழு இலக்குகளைக் கைப்பற்றினார். மேலும் 19 வயதிற்கு உட்பட்ட இலங்கைத் துடுப்பாட்ட அணி வங்காளதேசத்தில் சுற்றுப் பயணாம் செய்து விளையாடியது. 19 வயதிற்கு உட்பட்ட வங்காளதேசத் துடுப்பாட்ட அணி சார்பாக விளையாடிய இவர் 5 இலக்குகளைக் கைப்பற்றி அணியின் வெற்றிக்கு உதவினார். 2016 ஆம் ஆண்டு நவம்பரில் ஆத்திரேலியாவில் பயிற்சி பெறுவதற்கு அனுப்பப்பட்ட 22 வீரர்களில் ஒருவராகத் தேர்வானார். 2018-19 ஆம் ஆண்டிற்கான வங்காளதேச பிரீமியர் லீக் தொடருக்கன போட்டியில் குல்னா டைடன்ஸ் அணி சார்பாக விளையாட உள்ளார்.
# சுபாஷிஸ் ராய்

## சர்வதேச போட்டிகள்

### தேர்வுத் துடுப்பாட்டம்

2017 ஆம் ஆண்டில் வங்காளதேசத் துடுப்பாட்ட அணி நியூசிலாந்தில் சுற்றுப்பயணம் செய்து விளையாடியது. சனவரி 12, இல் வெலிங்டன், நியூசிலாந்தில் நடைபெற்ற போட்டியில் இவர் அறிமுகமானார். இதன் முதல் ஆட்டப் பகுதியில் 26 ஓவர்கள் வீசி 89 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.இதில் 6 ஓவர்களை மெய்டனாக வீசினார். பின் இரண்டாவது ஆட்டப்பகுதியில் 5 ஓவர்கள் வீசி 32 ஓட்டங்களை விட்டுக்கொடுத்து 1 இலக்குகளைக் கைப்பற்றினார். இதில் 1 ஓவரை மெய்டனாக வீசினார். பின் மட்டையாட்டத்தில் இரண்டாவது ஆட்டப்பகுதியில் 8 பந்துகளில் ஓட்டங்கள் எதுவும் எடுக்காமல் போல்ட் பந்துவீச்சில் ஆட்டமிழந்தார். இந்தப் போட்டியில் நியூசிலாந்து அணி 7 இலக்குகளால் வெற்றி பெற்றது.  
2017 ஆம் ஆண்டில் வங்காளதேசத் துடுப்பாட்ட அணி தென்னாப்பிரிக்காவில் சுற்றுப்பயணம் செய்து விளையாடியது.அக்டோபர் 6 இல் புளோம்ஃபோன்டைனில் நடைபெற்ற போட்டியின் இரண்டாவது தேர்வுத் துடுப்பாட்டப்போட்டியின் முதல் ஆட்டப் பகுதியில் 29 ஓவர்கள் வீசி 118 ஓட்டங்களை விட்டுக் கொடுத்து 3 இலக்குகளைக் கைப்பற்றினார்.இதில் 3 ஓவர்களை மெய்டனாக வீசினார். பின் மட்டையாட்டத்தில் முதல் ஆட்டப் பகுதியில் 9 பந்துகளில் இறுதிவரை ஆட்டமிழக்காமல் 2 ஓட்டங்கள் எடுத்தார்.இரண்டாவது ஆட்டப்பகுதியில் 10 பந்துகளில் ஆட்டமிழக்காமல் 12 ஓட்டங்களை எடுத்தார்.இந்தப் போட்டியில் தென்னாப்பிரிக்க அணி ஒரு ஆட்டப் பகுதி மற்றும் 254 ஓட்டங்களால் வெற்றி பெற்றது.
# சுபாஷிஸ் ராய்

## சர்வதேச போட்டிகள்

### ஒருநாள் போட்டிகள்

2016 ஆம் ஆண்டில் வங்காளதேச அணி நியூசிலாந்தில் சுற்றுப்பயணம் செய்து விளையாடியது. டிசம்பர் 29 இல் நெல்சனில் நடைபெற்ற இரண்டாவது ஒருநாள் போட்டியில் இவர் அறிமுகமானார். அந்தப் போட்டியில் 9 பந்துகளில் இறுதிவரை ஆட்டமிழக்காமல் 1 ஓட்டங்கள் எடுத்தார்.பின் பந்துவீச்சில் 10 ஓவர்கள் வீசி 45 ஓட்டங்களை விட்டுக் கொடுத்து 1 இலக்கினைக் கைப்பற்றினார். 1 ஓவரை மெய்டனாக வீசினார். இந்தப் போட்டியில் நியூசிலாந்து அணி 67 ஓட்டங்களால் வெற்றி பெற்றது.
# சீனத் திரைப்படம்

சீனா தேசியப் பேராய நிலைக்குழுவின் ஒப்புதலுடன் 2016 நவம்பரில் ஒரு திரைப்படச் சட்ட்த்தை இயற்றி வெளியிட்டது. இச்சட்டம் சீன மக்கள் குடியரசின் மதிப்புகள், தகைமைகள், ஆர்வங்களுக்கு ஊறு விளைவிக்கும் திரைப்படங்கள் தடைசெய்யப்பட்டு, சமவுடைம் வி௳உமியங்களைத் தாங்கிநிற்கும் திரைப்படங்கள் ஊக்குவிக்கப்பட்டன.  
போர் முடிந்த்தும், சாங்காய் திரைப்படத் தொழில் புத்துயிர்ர்ப்பு பெற்று இரண்டாம் பொற்காலம் தொடங்கியது. அப்போது * சிறுநகரின் இளவேனில்* (1948)போன்ற திரைப்படங்கள் வெளியாகின. இந்தப் படம் ஆங்காங்கின் அரிய நூறு சீனமொழிப் பேசும்படங்களில் ஒன்றாக 24 ஆவது ஆங்காங் திரைப்பட விருதுகளில் தேர்வானது. 1949 சீனப் பொதுவுடைமைப் புரட்சிக்குப் பிறகு, முந்தைய திரைப்படங்களும் சில அயலகத் திரைப்படங்களும் 1951 இல் தடைக்குள்ளாயின. திரைப்படம் பார்ப்போர் எண்ணிக்கை திடீரென உயர்ந்தது. 1967 முதல் 1972 வரையிலான சீனப் பண்பாட்டுப் புரட்சியின்போது, திரைப்படத் தொழில் மிகவும் கட்டுபடுத்தப்பட்டு முழுமையாக முடக்கப்பட்டது. பண்பாட்டுப் புரட்சி முடிவுக்கு வந்ததும் திரைப்படத் தொழில் மீண்டும் செழுமை அடைந்தது. அப்போது *மாலைநேர மழை* (1980), *தியான்யுன் மலை கதை* (1980), *காகிதப் பூநகரம்* (1986) போன்ற 1980 களின் விழுப்புண் நாடகங்கள் அக்கால இடதுசாரி இயக்க உணர்ச்சிவயமான துன்பதுயர உச்சங்களை விவரித்தன. 1980 களின் நடுப்பகுதி முதல் இறுதிகாலம் வரையில், சீன ஐந்தாம் தலைமுறைப்படங்களாகிய *ஒன்றும் எட்டும்]]* (1983), * மஞ்சள் புவி* (1984) போன்றவை எழுச்சிகண்டு வெளிநாடுகளில் சீனத் திரைப்படங்களுக்கு, குறிப்பாக மேலைநாடுகளின் திரையரங்குகளிலும் பார்வையாளரிடமும் கோலோச்சலாயின. மேலும், * செஞ்சோளம்* (1987), *கியூ யூவின் கதை* (1992), * என் பரத்தைக்கான வழிவிடல்* (1993) போன்றன பல பன்னாட்டு விருதுகளைப் பெற்றன. 1989 இன் தின்னமன் சதுக்க எதிர்ப்புகளுக்குப் பிறகு திரைப்பட இயக்கம் ஓரளவுக்கு முடிவுக்கு வந்தது. என்றாலும், 1990 களுக்குப் பின்னர் சீன ஆறாம் தலைமுறையும் பின்னை ஆறாம் தலைமுறையும் எழுச்சிகண்டன. இவை திரைப்படங்களைச் சீனாவின் முதன்மைப் போக்குக்கு அப்பாலான கருக்களைக் கையாண்டு எடுத்தன. இவை பெரும்பாலும் பன்னாட்டு அரங்கச் சுற்றுவட்டத்திலேயே காட்டப்பட்டன.
# சகார் மகாலும் பகுதியாரியும் மாகாணம்

**சஹர் மஹல் மற்றும் பக்தியாரி மாகாணம்** (*Chaharmahal and Bakhtiari Province* (, *Ostān-e Chahār-Mahāl-o Bakhtiyārī* ) என்பது ஈரானின் உள்ள முப்பத்தோறு மாகாணங்களில் ஒன்றாகும்.இந்த மாகாணமானது நாட்டின்தென் மேற்கில் உள்ளது.இதன்தலைநகராகஷாஹ்ர்-இ கோர்ட்நகரம்உள்ளது.  
இந்த மாகாணமானது ஈரானின் இரண்டாவது வட்டாரத்தில் உள்ளது. நாட்டில் உள்ள மாகாணங்களின் வளர்சியை நோக்கமாக கொண்டு மாகாணங்களை 2014 சூன் 22 அன்று ஐந்து பிராந்தியங்களாக ஒருங்கிணைக்கப்பட்டது.  
இந்தமாகாணத்தின்பரப்பளவானது 16,332 சதுர கிலோமீட்டராக உள்ளது, 2011 இல்இதன்மக்கள்தொகையானது 895,263எனஇருந்தது.
# சகார் மகாலும் பகுதியாரியும் மாகாணம்

## மக்களும், பண்பாடும்

மாகாணத்தின் வரலாறானது பக்ரியரி பழங்குடியினருடன் பிணைந்துள்ளது. பக்ரியரி பழங்குடியினர் இரண்டு உட்பிரிவு மக்களாக*ஹாஃப்ட் லாங்* மற்றும் *சாஹார் லாங்*என உள்ளனர். மேலும் இவர்கள் முதன்மையாக லூரிஷ் மொழியை பேசுபவர்களாக உள்ளனர்.இந்த பண்டைய மாகாணத்திலுள்ள மற்ற குழுவானது சேஹர் மகாலிகள் ஆவர். இந்த மக்கள் தங்களுக்குள் ஒத்த பழக்க பழக்கங்களை பகிர்ந்து கொள்கிறார்கள். மிகச் சிறிய வேறுபாடுகள் இவற்றுக்கு இடையில் உள்ளன, ஆனால் அவை எளிதாக கவனிக்க முடியாதவையாகும்.இருப்பினும், திருமணமானது இந்த மக்களை ஒன்றிணைப்பதற்கான ஒரு துருப்புச் சீட்டாக பயன்படுகிறது.  
இந்த மாகாண மக்கள் எளிமையான வாழ்வை மேற்கொண்ட வரலாற்றைக் கொண்டவர்கள். மேலும் சூழ்நிலையும் அவசியமும் தேவைப்பட்டால் திறமையான வீரர்களாகவும் போராளிகளாகவும் மாறும் திறன் கொண்டவர்களாக இருந்துள்ளார்கள். இவர்கள் ஈரானில் மிகச் சிறந்த குதிரை வீரர்கள் என்னும் நற்பெயரைப் பெற்றிருக்கிறார்கள்.இந்த மாகாண மக்கள் மல்யுத்தத்தில் பாரம்பரியமாக ஒரு பாணியைக் கொண்டவர்களாக உள்ளனர்.  
'பழங்குடி' வாழ்க்கை முறையுடன் தொடர்புடைய பல்வேறு தனித்துவமான மரபுகள் மற்றும் சடங்குகள் இந்த மாகாணத்தில் உள்ளன. இசை, நடனம் மற்றும் ஆடைகள் போன்றவற்றில் உள்ள சிறப்பு வகைகள் குறிப்பிடத்தக்கவை.
# சகார் மகாலும் பகுதியாரியும் மாகாணம்

## மக்களும், பண்பாடும்

### மொழிகள்

ஈரானிய மொழி குடும்பத்தின் தென்மேற்கு கிளையைச் சேர்ந்த பாக்தியாரி மொழியே மாகாணத்தின் முக்கிய மொழி ஆகும். மாகாணத்தின் மேற்குப் பகுதியிலுள்ள உயர் நிலங்களின் பள்ளத்தாக்களில் பக்தியாரி முதன்மையாகப் பேசப்படுகின்றது.இது தெற்கில் லார்டுகேனைச் சுற்றியுள்ள தாழ் நிலப் பகுதிகளிலும் பேசப்படுகிறது. மேலும் இது வடகிழக்கு பகுதி நகரங்களுக்கு இடம்பெயர்ந்தவர்களால் பேசப்படுகிறது.  
மாகாணத்தின் வடகிழக்கில் உள்ள நகரங்களிலும் கிராமங்களிலும் உள்ள கால்பங்கு மக்கள் சரமஹாலி அல்லது துருக்கியைப் பேசுகின்றனர்.கிராமப்புறங்களில் பேசப்படும் சரமஹாலியின் பல வகைகள் உள்ளன. இந்த மாகாணத்தில் பெரும்பாலும் பேசப்படும் துருக்கியானது ஃபார்ஸ் மாகாணத்தின் கஷ்காக் போன்றே இருக்கும், ஆனால் அவை வடமேற்கு ஈரானின் அஜர்பாஜானி மொழியில் இருந்து மாறுபடுகின்றன.சரமஹாலி மற்றும் துர்க்கி மொழிகள் இப்பகுதியில் ஒன்றுடன் ஒன்று கலக்கின்றன,மற்றும் ஜாக்ரசின் மலை அடிவாரப் பகுதிகளில் உள்ள பெரிய நகரங்களில், அவை பாக்தியாரியுடன் கலக்கின்றன.  
தெஹ்ரான்-வகை பாரசீகமானது, மாகாணத்தின் சில பகுதிகளில் குழந்தைகளுக்கு பெற்றோரால் கற்பிக்கப்பட்டு வருகிறது, இது நகரங்களில் அதிக அளவு நடக்கிறது.
# சகார் மகாலும் பகுதியாரியும் மாகாணம்

## பொருளாதாரம்

இந்த மாகாணத்தின் பொருளாதாரத்தில் வேளாண் துறையானது முதன்மையாக உள்ளது.பெரும்பாலான தொழில்களானது மாகாணத்தின் மையப்பகுதியைச் சுற்றி உள்ளது.  
இந்த மாகாணத்தின் இயற்கை வளங்கள் காரணமாக, ஒரு துடிப்பான சுற்றுலா பகுதியாக உருவெடுத்துள்ளது.
# கட்டிடக்கலை கலையியல்

**கட்டிடக்கலை கலையியல்** (*Architecture studio*) என்பது கட்டிடகலையியல் இளைஞர் அல்லது கட்டிடக்கலையியல் நிறைஞர் பட்டப்படிப்புகள் போன்ற ஒரு பாடப் பிரிவாகும். இத்துறையில் பட்டப்படிப்பு அல்லது தொழில்முறை பட்டமேற்படிப்பு பட்டங்கள் வழங்கப்படுகின்றன. இப்பட்டப் படிப்புகளில் கட்டடக்கலை வடிவமைப்பு குறித்த பாடங்கள் செயல்முறையாக வழங்கப்படுகின்றன. குறிப்பாக செயல்திட்ட மேசைத் திறனாய்வுகள் போன்ற தனித்துவமான கற்பித்தல் செயல்முறைகள் கட்டிடக்கலை கலையியல் வகுப்புகளில் வழங்கப்படுகின்றன
# பாக்கித்தான் இராணுவ அருங்காட்சியகம்

**பாக்கித்தான் இராணுவ அருங்காட்சியகம்** (*Pakistan Army Museum*) பாக்கித்தானின் பஞ்சாப் மாகாணம் இராவல்பிண்டி நகரத்தில் அமைந்துள்ள ஓர் இராணுவ அருங்காட்சியகமாகும். 1961 ஆம் ஆண்டு அக்டோபர் 24 அன்று இந்த அருங்காட்சியகம் தொடங்கப்பட்டது. பாக்கித்தான் இராணுவத்தின் கடந்தகால நினைவுச்சின்னங்கள் மற்றும் எச்சங்களை படங்கள் மூலம் பாதுகாப்பது இதன் முக்கிய நோக்கமாகும். பாக்கித்தானின் மிகப்பெரிய அருங்காட்சியகங்களில் பாக்கித்தான் இராணுவ அருங்காட்சியகமும் ஒன்றாகும்
# பாக்கித்தான் இராணுவ அருங்காட்சியகம்

## அமைவிடம்

பிரித்தானிய காலத்து வீரர்களின் குடியிருப்பு கட்டிட வளாகத்தில் அமைந்துள்ள பாக்கித்தான் இராணுவத்தின் பொது தலைமையகக் கட்டிடத்தில் இந்த இராணுவ அருங்காட்சியகம் அமைந்துள்ளது .
# பாக்கித்தான் இராணுவ அருங்காட்சியகம்

## காட்சிப்பொருள்கள்

இராணுவப் படைகளின் மாற்றத்தை சித்தரிக்கும் அரிய பழைய கால ஆயுதங்கள் மற்றும் சீருடைகள் ஆகியவையும் இந்த அருங்காட்சியகக் காட்சிபொருள்களில் அடங்கும். நடைமுறையில் பயன்படுத்தப்படும் சில நடுத்தர வகை எம்4 செர்மேன் பீரங்கிகளும் இங்கு இடம்பெற்றுள்ளன .  
ஆயுதங்கள் மற்றும் போர் வரலாற்று ஆர்வலர்கள் கண்டிப்பாகக் காணவேண்டிய ஓர் அருங்காட்சியகமாக இது கருதப்படுகிறது. மேலும் இந்த அருங்காட்சியகத்தில் முகலாயர் காலந்தொட்டு பயன்படுத்தப்பட்ட ஆயுதங்கள் மற்றும் வெடிமருந்துகள் முதல் நவீன ஆயுதங்கள் வரை வைக்கப்பட்டுள்ளன. புதிய அருங்காட்சியகக் கட்டிடத்தில் பாக்கித்தான் இராணுவத்தின் பரிணாம வளர்ச்சி விரிவான வரலாறாக வழங்கப்படுகிறது .
# பாக்கித்தான் இராணுவ அருங்காட்சியகம்

## பயங்கரவாதத்திற்கு எதிரான உலகளாவிய யுத்தம்

பாக்கித்தான்-ஆப்கானித்தான் எல்லையிலுள்ள பழங்குடிப் பகுதிகளில் பயங்கரவாதத்திற்கு எதிராக பாக்கித்தான் மேற்கொண்ட பயங்கரவாத எதிர்ப்பு நடவடிக்கைகள் மற்றும் பயங்கரவாதத்திற்கு எதிரான் உலகளாவிய யுத்தம் ஆகியனவற்ருக்காக ஒரு சிறப்பு காட்சியகம் இங்கு அர்ப்பணிக்கப்பட்டுள்ளது.
# இலங்கை அரசியலமைப்பு நெருக்கடி 2018

| align =
| direction = horizontal
| total_width = 400
| image_style = :;  
| image1 = Maithripala- Russia (portrait).jpg
| alt1 =
| link1 =
| thumbtime1 =
| caption1 = மைத்திரிபால சிறிசேன  
| image2 = R Wickremasinghe.jpg
| alt2 =
| link2 =
| thumbtime2 =
| caption2 = ரணில் விக்கிரமசிங்க  
| image3 = WEF on the Middle East Arab and foreign Ministers Crop.jpg
| alt3 =
| link3 =
| thumbtime3 =
| caption3 = மகிந்த ராசபக்ச
}}
| caption =
| date = 26 அக்டோபர் 2018 முதல் டிசம்பர் 17 வரை  
| place = இலங்கை
| coordinates =
| causes =
| goals =
| methods = ஆர்ப்பாட்டங்கள்
| status = முடிவுற்றது.
அரச தலைவர் மைத்திரி பால சிறிசேன நாடாளுமன்ற த்தை கலைத்தது சட்ட விரோதமானது என்று உச்சநீதிமன்றம் தீர்ப்பு வழங்கியது .ரணில் விக்கிரம சிங்கே மீண்டும் பிரதமரானார்
| result = Ongoing
| side1 = **அரசியலமைப்புப் பிரிவு**
- ஐக்கிய தேசியக் கட்சி (ஐதேக)
- தமிழ்த் தேசியக் கூட்டமைப்பு (ததேகூ)
- மக்கள் விடுதலை முன்னணி (மவிமு)
- தமிழ் முற்போக்குக் கூட்டணி (தமுகூ)
- சிறீலங்கா முஸ்லிம் காங்கிரசு (இமுகா)
- அகில இலங்கை மக்கள் காங்கிரசு (அஇமகா)
| side2 = **நிறைவேற்றுப் பிரிவு**
- அரசுத்தலைவர் செயலகம்
- இலங்கைக் காவல்துறை
- இலங்கை சுதந்திரக் கட்சி (இசுக)
- இலங்கை பொதுசன முன்னணி (இபொசமு)
- ஈழ மக்கள் ஜனநாயகக் கட்சி (ஈமசக)
| side3 =
| leadfigures1 =
| leadfigures2 =
| leadfigures3 =
| howmany1 =
| howmany2 =
| howmany3 =
| casualties1 =
| casualties2 =
| casualties3 =
| fatalities = 1  
அரசுத்தலைவரின் இந்தத் திடீர் முடிவு பெரும் அரசியல் கொந்தளிப்பை நாட்டில் ஏற்படுத்தியதோடல்லாது, பன்னாட்டு சமூகத்தின் விமரிசனத்துக்கும் உள்ளானது. விக்கிரமசிங்க, நாடாளுமன்றத்தின் பெரும்பாலான உறுப்பினர்கள், மற்றும் எதிர்க்கட்சிகள் ராசபக்சவின் நியமனத்தை இலங்கை அரசியலமைப்புக்கு முரணானது எனக் கூறி ஏற்றுக்கொள்ளவில்லை. தனக்கே நாடாளுமன்றத்தில் பெரும்பான்மையின் ஆதரவு உள்ளதாக விக்கிரமசிங்க அறிவித்து, நாடாளுமன்றத்தை உடனடியாகக் கூட்டுமாறு சபாநாயகர் கரு ஜயசூரியவைக் கேட்டுக் கொண்டார். நாடாளுமன்றத்தை மீண்டும் கூட்டுவதற்கு இணங்காத சிறிசேன அக்டோபர் 27 அன்று நாடாளுமன்ற அமர்வுகளை நவம்பர் 16 வரை ஒத்தி வைத்தார். ராசபக்ச பிரதமராகத் தேவையான அறுதிப் பெரும்பான்மையைப் பெறமுடியாததால், சிறிசேன சிறப்பு வர்த்தமானி மூலம் நவம்பர் 9 அன்று நாடாளுமன்றத்தைக் கலைத்தார். ஐக்கிய தேசியக் கட்சியும் ஏனைய எதிர்க்கட்சிகள் மற்றும் சமூக நிறுவனங்களும் இதனை அரசியலமைப்புக்கு முரணானது எனக் கூறி உச்சநீதிமன்றத்தில் வழக்குத் தொடுத்து, 2018 டிசம்பர் வரை இடைக்காலத் தடையைப் பெற்றன.  
2009-இல் ஈழப் போர் முடிவடைந்த நாளில் இருந்து ராசபக்ச இலங்கை அரசியலில் சரச்சைக்குரியவர்களாக இருந்து வந்துள்ளார். அவரும், அவரது குடும்பமும் ஊழல் குற்றச்சாட்டுகளுக்கு உட்படுத்தப்பட்டுள்ளனர். ராசபக்சவின் ஆட்சிக்காலத்தில் ஊடகவியலாளர்கள், மற்றும் ஏனையோரின் படுகொலைகள், மற்றும் காணாமல் ஆக்கப்பட்டோர் விவகாரத்தில் வழக்குகள் முடிவுறாத நிலையில் உள்ளன. 2018 டிசம்பரில் அரச தலைவர் மைத்திரி பால சிறிசேன நாடாளுமன்றத்தை கலைத்தது சட்ட விரோதமானது என்று உச்சநீதிமன்றம் தீர்ப்பு வழங்கியது. இதையடுத்து மகிந்த ராஜபக்ச பிரதமர் பதவியிலிருந்து விலகினார். இதையடுத்து மீண்டும் ரணில் விக்கிரமசிங்கே பிரதமராக பதவியேற்றார். இதை தொடர்ந்து அரசியலமைப்பு நெருக்கடி முடிவடைந்தது.
# 2016 பாக்கித்தான் வெள்ளம்

**2016 பாக்கித்தான் வெள்ளம்** *(2016 Pakistan flood*) குறைந்தபட்சம் 71 பேரை பலிகொண்டது . 34 பேர் மருத்துவமனையில் அனுமதிக்கப்பட்டனர். 2016 ஆம் ஆண்டு ஏப்ரல் மாதம் 3 ஆம் நாள் சனிக்கிழமை இரவு தொடங்கிய அடை மழையால் வெள்ளப்பெருக்கு ஏற்பட்டதே இதற்கு காரணமாகும் . வடமேற்கு எல்லைப்புற மாகாணமான கைபர் பக்துன்வா மாகாணம் இவ்வெள்ளத்தால் பெரிதும் பாதிக்கப்பட்டது. பருவகாலத்திற்கு முன் கனமழை பொழிவது தெற்கு ஆசியாவில் ஒரு பொதுவான நிகழ்வாகும் .  
கைபர் பக்துன்வா அரசாங்கம் வெள்ளத்தால் பாதிக்கப்பட்டவர்களுக்கு நிவாரணம் வழங்கத் தொடங்கியது . மேலும் வெள்ளப்பெருக்கினால் ஏற்பட்ட கொடூரமான நிலச்சரிவுகளால் கூடுதலாக 23 பேர் கொல்லப்பட்டனர். இருப்பினும் 5 பேர் உயிர் பிழைத்தனர் மற்றும் மீட்கப்பட்டனர் . மேலும் இப்பகுதியில் உள்ள பாலங்கள் மற்றும் சாலைகள் நிர்மூலமாயின. பயிர் இழப்பும் அதிக அளவில் ஏற்பட்டது .
இதே ஆண்டு ஆகத்து மாதத்தில் மற்றொரு கனமழைக்கு வெள்ளப் பெருக்கு ஏற்பட்டு வெள்ளம் காரணமாக 82 பேர் கொல்லப்பட்டனர், கோரமான பேருந்து விபத்தில் ஏற்பட்ட 27 பேரின் உயிரிழப்பும் மற்றும் நான்கு பேர் காணாமல் போன நிகழ்வும் இதில் அடங்கும் .
# 2016 பாக்கித்தான் வெள்ளம்

## இடமும் இறப்பும்

| இடம் | இறப்பு |  |
| --- | --- | --- |
| கைபர் பக்துன்வா மாகாணம் | 51 |  |
| கில்கிட்-பால்டிசிசுத்தான் | 15 |  |
| ஆசாத் காசுமீர் | 8 | } |
# 2015 பாக்கித்தான் புயல்

.  
**2015 பாக்கித்தான் புயல்** *(2015 Pakistan Cyclone)* 2015 ஆம் ஆண்டு ஏப்ரல் 26 ஞாயிற்றுக்கிழமை இரவு வடமேற்கு பாக்கித்தானை கடுமையாகத் தாக்கியது. பெசாவர், நவ்செரா மற்றும் சார்சாத்தா நகரங்களில் கணிசமான சேதம் ஏற்பட்டது . புயல் காரணமாக கனமழை பொழிவும் மணிக்கு 120 கிமீ (அல்லது ஒரு மணி நேரத்திற்கு 75 மைல்களுக்கு மேல்) வேகத்துடன் கூடிய சூறைக் காற்றுடன் கூடிய மழையும் பெய்தது . புயல் உண்டாக்கிய சேதம் காரணமாக 45 பேர் கொல்லப்பட்டனர் மற்றும் 200 எண்ணிக்கைக்கும் மேற்பட்டோர் காயமுற்றனர்  
பத்திரிகைகளில் இப்புயல் "சிறிய-சூறாவளி" என பெயரிடப்பட்டிருந்தது. செயற்கைக்கோள் படம் (படம் ) மற்றும் வானிலை ஆய்வு தரவுகள் இப்புயல் ஒரு இலேசான சூறாவளி அல்ல ஆனால் வெப்பச்சலனத்தினால் தோன்றிய நடுத்தர அளவு சூறாவளியின் வடிவம் என்று குறிப்பிடுகின்றன. இச்சூறாவளியால் இடி மின்னலுடன் கூடிய டொர்னாடோ அல்லது டெரெக்கோ எனப்படும் அதிவேக சுழல் காற்றை உருவாக்க முடியும் என்று பரிந்துரைத்தன.  
முன்னதாக ஏற்பட்ட பூகம்பத்தில் தப்பிப்பிழைத்தவர்களுக்கு உதவுவதற்காக நேபாளத்திலிருந்து உதவிப்பொருட்களுடன் வரவிருந்த இரண்டு விமானங்களை பாக்கித்தான் இராணுவம் இரத்து செய்ய கட்டாயப்படுத்தியது .
# பாதோ மலை வாழிடம்

**பாதோ மலை வாழிடம்** (*Bado Hill Station*) பாக்கித்தானின் சிந்து மாகாணத்திலுள்ள தாது மாவட்டத்தில் அமைந்துள்ள ஒரு மலை வாழிடம் ஆகும். பாதோ யபால் மலை வாழிடம் என்ற பெயராலும் இவ்விடம் அறியப்படுகிறது. கிதார் மலைத்தொடரில் சேக்வானுக்கு வடமேற்கில் 65 கிலோமீட்டர் (40 மைல்) தொலைவில் கடல் மட்டத்திலிருந்து 3000 அடி உயரத்தில் (914 மீட்டர் உயரம்) பாதோ மலை வாழிடம் வாழிடம் அமைந்துள்ளது. அருமையான வானிலையும் கிர்தார் மலைத்தொடரின் அழகிய பீடபூமிகள் மற்றும் மலைகளும் சூழ்ந்த இயற்கை எழில் கொஞ்சும் இடமாக இது அமைந்திருக்கிறது.. இயற்கையின் எழிலை விரும்புபவர்களுக்கு இவ்விடம் மிகவும் உகந்த இடமாகும்.
# இராமப்பா ஏரி

**இராமப்பா ஏரி** (*Ramappa Lake*) இந்தியாவின் தெலுங்கானா மாநிலத்திலுள்ள வாராங்கல் மாவட்டத்தில் அமைந்துள்ளது. காக்கத்திய ஆட்சியாளர்களால் உருவாக்கப்பட்ட முதன்மையான நீர்த்தேக்கங்களில் இதுவும் ஒன்றாகும். ஒக்புரோ இராமப்பா ஏரி வாராங்கல் மாவட்டத்திலுள்ள ஐதராபாத்தில் அமைக்கப்பட்டுள்ளது.
# இராமப்பா ஏரி

## சுற்றுலாத் தலம்

இந்த ஏரிக்கரையில் ஒரு தியான மையம் அமைக்கலாம் என்று சுற்றுலாத்துறை பரிந்துரை செய்துள்ளது.
# பகீம் அஷ்ரப்

**பகீம் அஷ்ரப் (Faheem Ashraf** (; பிறப்பு: சனவரி 16, 1994) பாக்கித்தானியத் துடுப்பாட்ட வீரர். இடதுகை மட்டையாளரான இவர் வலதுகை மித வேகப் பந்துவீச்சாளரும் ஆவார். இவர் பாக்கித்தான் தேசிய அணி, *பசிலாபாத், ஹபிப் பேங்க் லிமிடெட், இச்லாமாபாத் யுனைடட், பஞ்சாப் அணி, சூயி வடக்கு கேஸ் பைப்லைன்ஸ் லிமிடட்* ஆகிய அணிகளுக்காகவும் உள்ளூர்ப் போட்டிகளில் விளையாடி வருகிறார். 2018-19 ஆண்டுகளுக்கான பாக்கிஸ்தான் துடுப்பாட்ட வாரியம் 33 வீரர்களை மத்திய ஒப்பந்த விருதுக்குத் தேர்வு செய்தது. அதில் இவரும் ஒருவர் ஆவார்..
# பகீம் அஷ்ரப்

## உள்ளூர்ப் போட்டிகள்

2013-14 ஆம் ஆண்டுகளில் விளையாடிய முதல் தரத் துடுப்பாட்டப் போட்டியில் தனது முதல் நூறு ஓட்டங்களைப் பதிவு செய்தார். 2016-17 ஆம் ஆண்டிற்கான *டிபார்ட்மெண்டல்* ஒருநாள் துடுப்பாட்டக் கோப்பைக்கான போட்டியில் 19 இலக்கினை வீழ்த்தி அதிக இலக்கினை வீழ்த்தியவர்கள் வரிசையில் முதலிடம் பிடித்தார். 2017 ஆம் ஆண்டில் நடைபெற்ற பாக்கித்தான் கோப்பைக்கான போட்டித் தொடரில் நான்கு போட்டியில் எட்டு இலக்குகளை வீழ்த்தி அதிக இலக்குகள் வீழ்த்தியவர்கள் வரிசையில் முதலிடம் பிடித்தார்.
# பகீம் அஷ்ரப்

## சர்வதேச போட்டிகள்

2017 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத் தொடரில் இவருக்கு இடம் கிடைத்தது. ஆனால் விளையாடும் அணியில் வாய்ப்பு வழங்கப்படவில்லை. வாகையாளர் கோப்பை, 2017 தொடரில் வாய்ப்பு கிடைத்தது.  
சூன் 12, 2017 இல் இலங்கைத் துடுப்பாட்ட அணிக்கு எதிரான ஒருநாள் போட்டியில் அறிமுகமானார். தனது முதல் போட்டியில் தினேஸ் சந்திமல் இலக்கினை முதல் இலக்காகக் கைப்பற்றினார். முன்னதாகப் பயிற்சிப் போட்டியில் வங்காளதேசத் துடுப்பாட்ட அணிக்கு எதிரான போட்டியில் 64 ஓட்டங்கள் எடுத்தார். இந்தப் போட்டியில் பாக்கித்தான் அணி 2 இலக்குகளால் வெற்றி பெற்றது..  
2017 ஆம் ஆண்டில் நடைபெற்ற சுதந்திரக் கோப்பைத் தொடரில் விளையாடும் வாய்ப்பினைப் பெற்றார். செப்டம்பர் 12, 2017 இல் ஆத்திரேலிய லெவன் அணிக்கு எதிரான பன்னாட்டு இருபது20 போட்டியில் இவர் அறிமுகமானார்.  
அக்டோபர் 27, 2017 இல் சேக் சையத் துடுப்பாட்ட அரங்கத்தில் இலங்கைத் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் ஹேட்ரிக் இலக்கினை வீழ்த்தினார்.இதன்மூலம் பன்னாட்டு இருபது 20 போட்டியில் ஹேட்ரிக் இலக்கினை வீழ்த்திய முதல் பாக்கித்தானிய வீரர் மற்றும் ஆறாவது சர்வதேச வீரர் எனும் சாதனை படைத்தார்.  
2018 ஆம் ஆண்டில் அயர்லாந்து மற்றும் இங்கிலாந்திற்கு பாக்கித்தான் அணி சுற்றுப் பயணம்செய்து விளையாடியது. ஏப்ரல் மாதத்தில் தேர்வுத் துடுப்பாட்ட அணிக்கான பாக்கித்தான் அனியில் இவருக்கு வாய்ப்பு கிடைத்தது. மே11, 2018 இல் அயர்லாந்து துடுப்பாட்ட அணிக்கான தேர்வுத் துடுப்பாட்டப் போட்டியில் இவர் அறிமுகமானார்.  
சூலை ,2018 ஆம் ஆண்டில் புலவாயோ , குயீன்ஸ் ஸ்போர்ட்ஸ் கிளப் அரங்கத்தில் நடைபெற்ற சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் முதல் முறையாக ஐந்து இலக்குகளைக் கைப்பற்றினார். ஆகஸ்டு மாதத்தில் பாக்கித்தான் துடுப்பாட்ட வாரியம் இவருக்கு சிறந்த இளம் வீரருக்கான விருதினை வழங்கியது.
# விக்கிப்பீடியா:Statistics/weekly/18-Nov-2018
| 228 | 106.208.88.214 | 0 | 1 | 0 | 0 | 0 | 0 | 0 | 1 | 76 |  |
| 229 | 27.5.106.153 | 0 | 1 | 0 | 0 | 0 | 0 | 0 | 1 | 131 |  |
| 230 | 223.182.247.106 | 0 | 1 | 0 | 0 | 0 | 0 | 0 | 1 | 1 |  |
| 231 | 27.62.116.231 | 0 | 1 | 0 | 0 | 0 | 0 | 0 | 1 | 0 | } |
# பாக்கித்தானில் அமெரிக்க எதிர்ப்பு உணர்வு

**பாக்கித்தானில் அமெரிக்க எதிர்ப்பு உணர்வு** (*Anti-American sentiment in Pakistan*) அங்கு நிகழும் பொது ஆர்ப்பாட்டங்கள் மற்றும் அமெரிக்காவின் கொடியினை எரித்தல் போன்ற செயல்பாடுகளில் வெளிப்படையாகத் தெரிகிறது . 2009 ஆம் ஆண்டில் மேற்கொள்ளப்பட்ட ஒரு கணக்கீட்டின் படி பாக்கித்தான் இத்தகைய வெறுப்பு உணர்வை வலிமையாகக் கொண்ட நாடுகளில் ஒன்றாக இருந்தது. பாக்கித்தானில் நிலவும் அமெரிக்க எதிர்ப்பு உணர்வில் இனவாத அல்லது சமய சார்பற்ற விடயங்களைக் காட்டிலும் அரசியல் விரோதப் போக்குகள் அதிகமாக காணப்படுகின்றன் என்று ஆர்வெல் பரிசு பெற்ற அரசியல் எழுத்தாளர் அனடோல் லிவெனின் கருத்துகள் தெரிவிக்கின்றன.  
கலாச்சார பிரச்சினைகள் மற்றும் அமெரிக்க வெளியுறவுக் கொள்கை நடவடிக்கைகள் உள்ளிட்ட காரணங்கள் பொதுமக்களின் விரும்பப்படாத நிலைக்கு காரணங்களாகும். அமெரிக்க மக்களின் இசுலாமிய அவமதிப்பு போக்கு கலாச்சார பிரச்சினை குறையாக அறியப்படுகிறது . பாக்கித்தான் மண்ணில் அமெரிக்க இராணுவம் மேற்கொண்ட ஆளில்லா விமானத் தாக்குதல்கள் , ஒசாமா பின் லேடனைக் கொல்வதற்காக மேற்கொள்ளப்பட்ட நடவடிக்கைகள் , நேட்டோ இராணுவக் கூட்டணியின் 2011 ஆம் ஆண்டு பாக்கித்தானிய தாக்குதல், ரேமண்டு ஆலன் டேவிசு நிகழ்வு உள்ளிட்ட மத்தியப் புலானாய்வு முகமையின் நடவடிக்கைகள், 2010 பாக்கித்தான் வெள்ளப்பெருக்கின் போது அமெரிக்கா வெளிப்படுத்திய மனிதாபிமானமற்ற நடவடிக்கைகள் உள்ளிட்ட காரணங்கள் இவ்வெறுப்புணர்விற்கான வெளியுறவுக் கொள்கை நடவடிக்கை காரணங்களாகும் .  
2014 ஆம் ஆண்டு பெவ் ஆராய்ச்சி மையம் மேற்கொண்ட வாக்கெடுப்பின் படி
59% பாகித்தானியர்கள் அமெரிக்காவை மிகவும் சாதகமற்றதாக அல்லது ஓரளவு சாதகமற்றதாக கருதினர் என்று 2014 ஆம் ஆண்டு பெவ் ஆராய்ச்சி மையம் மேற்கொண்ட கருத்துக்கணிப்பு தெரிவிக்கிறது. இவ்வெறுப்புணர்வு 2012 ஆம் ஆண்டில் 80% ஆக இருந்தது என்பது குறிப்பிடத்தகுந்தது.
# மேற்கு பிளாண்டர்சு

மேற்கு பிளாண்டர்சு ( ; வட விளமிய மொழி: *West Vloandern*; பிரெஞ்சு மொழி: *(Province de) Flandre-Occidentale*; இடாய்ச்சு மொழி: *Westflandern*) பெல்ஜியம் நாட்டின் பிளாண்டர்சு மண்டலத்தில் உள்ள மேற்கு எல்லை மாகாணம் ஆகும்.பெல்ஜியத்தின் இதுவே கடற்புர மாகாணம் ஆகும். இதன் வடக்கு முகமாக வடகடல் அமைந்துள்ளது. வட கிழக்கே நெதர்லாந்து நாட்டுடன் எல்லைப்பகுதியை கொண்டது. கிழக்கே கிழக்கு பிளாண்டர்சு மாகாணம் அமைந்துள்ளது. வல்லோனியா மண்டலத்தில் உள்ள மாகாணமான ஹாய்நட் தென்கிழக்கே அமைந்துள்ளது. மேற்கு பிளாண்டர்சு மாகாணம் மேற்கே பிரான்சு நாட்டுடன் தன் எல்லையைக் கொண்டுள்ளது. இதன் தலைநகரம் புருக்கிஸ் ஆகும்.
# குட்டைவால் முள்ளங்கி

**குட்டைவால் முள்ளங்கி** (*Chonggak radish* அல்லது *ponytail radish*) என்பது கொரிய நாட்டு வெள்ளை முள்ளங்கி வகையைச் சார்ந்த முள்ளங்கி வகையாகும். இக்குட்டை முள்ளங்கியின் தாவரம் முழுமையும், கொரிய நாட்டினரால் முழுமையாக சமையலுக்குப் பயன்படுத்தப்படுகிறது. இவற்றின் வேர் பகுதியானது தெளிவாகத் தெரிகிறது. இம்முள்ளங்கியின் இலை, இலைத்தண்டு என முழுமையாக, அவர்களின் பாரம்பரியச் சமையலில் பயன்படுத்தப்படுகிறது. மேலும், திருமணமாகத கொரிய ஆடவர் தனது சிகையலங்கராத்தினை அவர்களின் பராம்பரிய வழக்கப்படி ஒரு முடிச்சு போடுவர். அம்முடிச்சின் தோற்றமும், இம்முள்ளங்கியின் தோற்றமும் ஏறத்தாழ ஒத்து வருவதால், இக்கொரிய பெயரினைப் பெறுவதாகக் கூறுவர்.இதன் தாவரவியல் பெயர் *Raphanus sativus* ஆகும்.
# குட்டைவால் முள்ளங்கி

## உணவு

ஒரு முள்ளங்கியின் எடை ஏறத்தாழ 60-80 கிராம் உடையதாக இருக்கும். பொதுவான கொரிய முள்ளங்கியை விட, பத்து பதினைந்து மடங்கு சிறியதாக அளவில் இருக்கும். முள்ளங்கியின் இலைகள் முட்டை வடிவத்துடன் காணப்படுகின்றன. வேர்பகுதியானது, எட்டு அல்லது ஒன்பது சென்டிமீட்டர் நீளமுடையாதாக விளங்குகிறது. முள்ளங்கிப்பகுதியானது(rhizomes)
2-3 சென்ட்டிமீட்டர் நீளமுடையதாக உள்ளன. கொரிய மக்களின் பாரம்பரியப் பொரியலாகவும், சூப்பாகவும் (கொதிச்சாறு) பயனாகும், காய்கறிகளில் இது முக்கியமானது எனலாம்.
இதன் இயற்கையான சுவை நீர்பற்றுடன் இருந்தாலும், கடித்து சுவைக்கும் போது, மொறு மொறுப்பாகவும் இருக்கும் இயல்பினைப் பெற்றுள்ளன. பெரும்பாலும் இவைஅரைவேக்காடாக, கொரியர்களால் உட்கொள்ளப்படுகின்றன. கொரிய முள்ளங்கி என்பதும் இந்த வகை முள்ளங்கியும் வெவ்வேறு இயல்புடையன ஆகும். கொரிய முள்ளங்கி என்பது இதனை விட அளவில் பெரியதாக இருக்கும். ஒப்பீ்ட்டு அளவில் இதன் சுவை அதீதமானதாகக் கூறப்படுகிறது.
# குட்டைவால் முள்ளங்கி

## உணவு

### முள்ளங்கிக் கிமிட்சி தயாரிக்கும் முறை

*கிமிட்சி* என்பது கொரியர்களின் உணவு பக்குவமுறை ஆகும். இது தமிழர்களின் ஊறுகாய் போன்ற பக்குவபடுத்தப்பட்ட உணவு முறை போன்றதாகும். பல்வேறு நாடுகளிலும், இது விரும்பி உண்ணப்படுகிறது. பெரும்பாலும் இந்த பக்குவ உணவு முறை என்பது காய்கறிகளான முட்டைகோசு, முள்ளங்கிக் கொண்டே உருவாக்கப்படுகின்றன. தாரளமாக கிடைக்கும் காலங்களில் இவை கொரிய பாரம்பரிய முறைப்படி நொதிக்கப்பட்டு பக்குவப்படுத்தப்படுகின்றன. இப்பக்குவப் படுத்துதலுக்கு சிவந்த மிளகாய் தூள், மிளகு, வெங்காயம் போன்ற நறுமணப்பொருட்கள் பயன்படுத்தப்படுகின்றன. உப்புச்சுவையும், நறுமணப்பொருட்களின் தன்மையும் மேலோங்கி இருக்கும். 'சிமிசேயி'(‘shimchae') என்ற கொரிய சொல்லுக்கு *காய்கறிகளுக்கு உப்பிடல்* என்பது பொருளாகும். ஏழாம் நூற்றாண்டின் தொடக்கத்தில் இதன் தொடக்கமாகக் கருதப்படுகிறது. தொடக்கக் காலத்தில் இதனுடன் உப்பே அதிகமாக கலக்கப்பட்டாலும், நூற்றாண்டுகள் செல்ல செல்ல, இதனுடன் பல்வேறு நறுமணப்பொருட்கள் இணைத்துக் கொள்ளப்பட்டன. விண்வெளிக்கு எடுத்துச்செல்லப்பட்ட இந்த உணவில், எந்த வித பாக்டீரியாக்களோ அல்லது விண்வெளி கதிர்களின் தாக்கமோ ஏற்படவில்லை என நீரூபிக்கப்பட்டுள்ளது.  
முள்ளங்கிக் கிமிட்சி (Chonggakmu Kimchi) தயாரிக்க இதன் முள்ளங்கிகள், நொதித்த பாரம்பரியக் குழம்பு, பச்சை வெங்காயங்கள், கடுகு இலைகள் போன்றவைகளைக் கொண்டு தயாரிக்கப்படுகிறது. முதலில் சிவப்பான மிளகாய்ப்பொடி தயாரிக்கப்படுகிறது. பின் அதனுடன் ஒட்டும் தன்மையுடைய அரிசிப்பசை கலக்கப்படுகிறது. இவைகளுடன் பாரம்பரிய முறையில் தயாத்து வைத்துள்ள குழம்புடன் கலக்கிப் பக்குவப்படுத்தப்படுகிறது. சிறிது நேரத்திற்குப் பிறகு, இதனுடன் நறுக்கிய பச்சை வெங்காயம், பூண்டுத்துண்டுகள், மஞ்சள் நிற நொதித்த பாரம்பரியக் குழம்புடனும் கலக்கி உருவாக்கப்படுகிறது. இம்மஞ்சள் நிற பாரம்பரிய குழம்பு இல்லையெனில், ஏற்கனவே நொதித்து வைக்கப்பட்ட கூன் இறாலும் கலந்து உருவாக்கப்படுகிறது. இத்தகைய நொதித்தல்களை உடைய குழம்புக் கலவைகளோடு, நறுக்கிய முள்ளங்கி, வெங்காயம், இஞ்சியும் இணைக்கப்பட்டு உணவுக் கலவை உருவாக்கப்படுகிறது. அப்பொழுது முள்ளங்கியில் இருந்து வரும் நீர் வடிக்கப்படுகிறது. இறுதியாக இந்த கிமிட்சி உணவுக்கலவையானது, இனிப்பு மற்றும் உப்பு கலந்து பரிமாறப்படுகிறது. இம்முள்ளங்கித் துண்டுகள் முதன்மையாக சேர்க்கப்பட்டாலும், சுருள் சுருளாக இருக்கும் கடுகு இலைத்தாவரத்தின் இலைகளும் கூட்டாக இணைத்து சமைக்கப்படுகின்றன. இதற்கு இதன் இலைகள் சுத்தமாக கழுவப்பட்டு, சிறு சிறு துண்டுகளாக நறுக்கப்பட்டு தனியே, அரைவேக்காடாக, வேக வைத்து எடுத்து வைத்துக் கொள்ளப்படுகிறது. பிறகு மற்ற கலவைகளோடு இணைத்து கலக்கி, நொதித்தல் குழம்புகளோடு இணைக்கப்பட்டு, சுவையான கூட்டாகத் தரப்படுவதும் உண்டு.
# கிழக்கு பிளாண்டர்சு

**கிழக்கு பிளாண்டர்சு** (டச்சு மொழி: *Oost-Vlaanderen* , , ) பெல்ஜியம் நாட்டின் பிளாண்டர்சு மண்டலத்தில் உள்ள ஒரு மாகாணம் ஆகும். இதன் எல்லைகள் முறையே ( வடக்கில் இருந்து கடிகார முள் வலம் சுற்றாக) நெதர்லாந்து நாட்டுடன் மேலும் அன்ட்வெர்ப், பிளமிஸ் பிராபர்ன்ட், ஹாய்நட் மற்றும் மேற்கு பிளாண்டர்சு மாகாணங்களுடன் அமைந்துள்ளது.
# அன்ட்வெர்ப்

**அன்ட்வெர்ப்** பெல்ஜியம் நாட்டின் பிளாண்டர்சு மண்டலத்தில் உள்ள வட எல்லை மாகாணம் ஆகும்.இதன் எல்லைகள் முறையே (வடக்கில் இருந்து கடிகார முள் வலம் சுற்றாக) நெதர்லாந்து நாட்டின் வட ப்ராபர்ன்ட் மாகாடத்துடன் மேலும் லிம்பர்க், பிளமிஸ் பிராபர்ன்ட் மற்றும் கிழக்கு பிளாண்டர்சு மாகாணங்களுடன் அமைந்துள்ளது. இதன் தலைநகரம் ஆண்ட்வெர்ப் ஆகும்.
# அன்ட்வெர்ப்

## மேற்கோள்

- Steve Heylen, Bart De Nil, Bart D’hondt, Sophie Gyselinck, Hanne Van Herck en Donald Weber, *Geschiedenis van de provincie Antwerpen. Een politieke biografie*, Antwerpen, Provinciebestuur Antwerpen, 2005, 2 Volumes
# பாருசு மாகாணம்

**ஃபர்ஸ் மாகாணம்** (*Pars Province* (<span>/<span><span title="'p' in 'pie'">p</span><span title="/ɑːr/: 'ar' in 'far'">ɑːr</span><span title="'s' in 'sigh'">s</span></span>/</span>; , *Ostān-e Pārs*, )**பாரஸ்** ( *Fars*) என்றும் அறியப்படுவது (, *Fārs*) அல்லது பெர்சியா (Persia) என்று கிரேக்க வரலாற்று மூலங்களில் அழைக்கப்படுவது ஈரானின் முப்பத்தி ஒரு மாகாணங்களில் ஒன்று ஆகும். மேலும் இது நாட்டின் கலாச்சார தலைநகரமாக அறியப்படுகிறது. இது நாட்டின் தென்பகுதியில் இரண்டாம் வட்டாரத்தில் அமைந்துள்ளது.மாகாணத்தின் தலைநகராகசீராசுநகரம் உள்ளது.இந்த மாகாணத்தின் பரப்பளவானது122,400&nbsp;km² ஆகும். 2011ஆம் ஆண்டில் இந்த மாகாணத்தின் மக்கள் தொகையானது 4.6 மில்லியனாக இருந்தது. இதில் 67.6% மக்கள் நகரவாசிகள் (நகரம்/புறநகரம்), 32.1% மக்கள் ஊரகங்களில் (சிறு நகரங்கள்/கிராமங்கள்) வாழ்பவர்களாவர். மேலும் 0.3% மக்கள் நாடோடி பழங்குடியினராவர். இந்த மாகாணப் பகுதியை குறிக்கும் பழங்கால பெயரான பாரசீகம் (*Persian)* (From Latin *Persia*, from Ancient Greek Περσίς, *Persís*) என்ற பெயரானது பழங்காலத்தில் ஈரானை குறிக்கும் பண்டைய சொல்லாக பாவிக்கப்பட்டுள்ளது. இது இந்த பிராந்தியத்தின் வரலாற்று முக்கியத்துவத்தை சுட்டுவதாக உள்ளது. பாரசீக மக்களின் உண்மையான தாயகம் ஃபார்ஸ் மாகாணமாகும்.
# பாருசு மாகாணம்

## சொற்பிறப்பு

புதிய பாரசீக சொல்லான ஃபாரஸ் (*Fârs ,*فارس) என்பது முந்தைய பெயர்களில் ஒன்றான பாரஸ் (*Pârs,*پارس)என்பதன்அரபு மொழி வடிவமாகும், இது பாரசீகப் பகுதியைக் குறிக்க பயன்படுத்தப்பட்ட பழம் பாரசீகப் பெயரான பாரச** (𐎱𐎠𐎼𐎿) என்ற பெயரில் இருந்து வந்தது ஆகும்.